《新荷叶 红莲》
明代·高濂

歇雨吞风，锦云一片浮香。翻霞照水，轻盈历乱残妆。

波光月色，净如洗、碧袜红裳。隐隐撩人，丰度洛浦行藏。

娇怜西子，红新还忆张郎。远浦歌声，晚天烟隔清杨。

柳边落日，溪边醉、野水孤航。折得一枝，归去冰簟生凉。

作者简介：明浙江钱塘人，字深甫，号瑞南。所著《遵生八笺》成书于万历十九年，对养生保健等方法，收辑甚备。另有《雅尚斋诗》。